alibayram/wikipedia-40-langs huggingface dataset:
Karmacs

Karmacs község Zala vármegyében, a Keszthelyi járásban.

Fekvése 
Zala vármegye keleti részén, a Keszthelyi-fennsík lábánál fekszik, a Keszthely térségétől Jánosháza felé vezető 7331-es út mentén. Az előbbi útból itt ágazik ki keleti irányban a Vindornyafokra vezető 73 163-as út, illetve nyugat felé a Zalaszentlászlón át Zalaszentgrótig húzódó 7336-os út.

Autóbusszal leginkább Keszthely felől érhető el, de Zalaszentgrót, Sümeg és Szombathely felől is több járat közlekedik a településre.

Története 

Karmacs a 13. században létrejött település, amely ekkor két jól elkülöníthető részből, a nemesi Kiskarmacsból és a várnépek (később jobbágyok) által lakott, később Nagykarmacsnak nevezett településrészből állt. A település első említése 1340-ből való. 1505-ben épült Kiskarmacs temploma, ám a század végére a többi településrésszel együtt hosszabb időre elnéptelenedett a török pusztításai miatt. A 17–18. század során a törökök pusztításai, majd járványok tizedelték a falu lakosságát.

A település nagyobb ívű fejlődése a 18. század végén indult meg, egyre több iparos jelent meg a településen. Mindazonáltal a mezőgazdaság még a 20. században is túlsúlyban volt a községben. 1945 után a falu képe nagyban megváltozott, új utca is épült. 1973-ban a környék termelő szövetkezeteinek központjává vált, majd 1976-tól a körjegyzőség székhelye is. A termelő szövetkezetek felszámolását követően a falu gazdasága nagyban visszaesett, megnőtt az elvándorlás mértéke. Manapság az idegenforgalomban próbál új utat keresni a település, amelynek hajtóereje a környék csendessége lehet.

Közélete

Polgármesterei
 1990–1994: Kator József (független)
 1994–1998: Kator József (független)
 1998–2002: Targuba Árpád (FKgP-KDNP)
 2002–2006: Targuba Árpád (független)
 2006–2010: Targuba Árpád (független)
 2010–2011: Papp László (független)
 2011–2014: Targuba Árpád (független)
 2014–2019: Kelemen István József (független)
 2019-től: Kelemen István (független)

A településen 2011. augusztus 14-én időközi polgármester-választást (és képviselő-testületi választást) tartottak, az előző képviselő-testület önfeloszlatása miatt. A választáson a hivatalban lévő polgármester is elindult, de három jelölt közül csak a második helyet érte el.

Népesség 
A település népességének változása:

	 
A 2011-es népszámlálás idején a nemzetiségi megoszlás a következő volt: magyar 87,74%, cigány 3,4%, német 5,58%, román 1,09%. A lakosok 64,88%-a római katolikusnak, 1,82% reformátusnak, 0,61% evangélikusnak, 4,37% felekezeten kívülinek vallotta magát (27,2% nem nyilatkozott).

Sport 
Labdarúgó csapata a Karmacs SE 2008-ban megnyerte a járási II. bajnokságot és a szuperkupát is.

Jegyzetek

Külső hivatkozások

Kapcsolódó szócikkek 

Zala megye települései
Zala vármegye települései
Nemesbük

Nemesbük Zala vármegye Keszthelyi járásában, Hévíz szomszédságában elterülő község.

Megközelítés 

Nemesbük jó minőségű aszfaltúton csak egy Hévízről induló hét kilométeres bekötőúton érhető el. Ezen túl egy betonút köti össze Zalaköveskúttal. Külterületének nyugati részén egy rövid szakaszon elhalad a 76-os főúttól Kehidakustány (Kustány) felé vezető 7335-ös út is.

A településre Keszthely–Hévíz felől mintegy tucat autóbusz járat közlekedik naponta.

Története 

A település első említése 1408-ból való. A kezdetektől fogva nemesi falu volt, ám sok nemesi család kifejezetten szegénynek számított, kevés földet birtokoltak. A 16. században sok jobbágy is vásárolt földet Nemesbükön, így egyre csökkent a nemesi telkek aránya. A török idők során több portyázásra is sor került a településen, de mindvégig lakott maradt. A falu híres volt jó minőségű földjeiről, ahol búzát termesztettek.

Új templomot 1777-ben kapott. A 19. században a falu fejlődése lassan történt, társadalmi összetételét tekintve még mindig 50% volt a nemesek aránya, akik közül többen szőlővel rendelkeztek Cserszegtomaj, Rezi és Alsópáhok községekben.

1930 és 1936 között Nemesbük része volt Zalaköveskút.

A második világháború után a település gyorsan modernizálódott, új házak épültek, 1948-ban bevezették a villanyt is. Nőtt az ingázók száma, akik elsősorban Keszthelyen és Hévízen, a szolgáltatási szektorban helyezkedtek el.

Az 1990-es években jelentősen megnőtt a falusi turizmus keretében a település utáni érdeklődés, amelyet a közeli, nagy turisztikai központok (Hévíz, Keszthely) közelségének és a falu csendességének köszönhető.

Közélete

Polgármesterei
 1990–1994: Gosztonyi Ferenc (független)
 1994–1998: Kis Ottó (független)
 1998–2002: Vasas Anikó (független)
 2002–2005: Vasas Anikó (független)
 2005–2006: Dr. Simotics Barnabás Imre (független)
 2006–2010: Dr. Simotics Barnabás Imre (független)
 2010–2014: Dr. Simotics Barnabás Imre (független)
 2014–2019: Dr. Simotics Barnabás Imre (független)
 2019-től: Dr. Simotics Barnabás (független)

A településen 2005. április 24-én időközi polgármester-választást tartottak, az előző polgármester lemondása miatt.

Népesség 
A település népességének változása:

	 
A 2011-es népszámlálás idején a nemzetiségi megoszlás a következő volt: magyar 86,2%, cigány 1,5%, német 9,9%, román 0,6%. A lakosok 60,77%-a római katolikusnak, 3,1% reformátusnak, 1,7% evangélikusnak, 6,3% felekezeten kívülinek vallotta magát (25,2% nem nyilatkozott).

Jegyzetek

Külső hivatkozások 
 Nemesbük a wiki.utikonyvem.hu oldalán

Kapcsolódó szócikkek 

Zala megye települései
Zala vármegye települései
Galambos Lajos (egyértelműsítő lap)

Galambos Lajos (1929–1986) író, dramaturg
 Galambos Lajos (Lagzi Lajcsi) (1961) zenész, előadóművész
 Galambos Lajos vezérőrnagy, a Nemzetbiztonsági Hivatal egykori főigazgatója
Memex

A Memex egy Vannevar Bush által 1945-ben elképzelt személyi információtároló gépezet. Leírása az As We May Think (Ahogy gondolkozhatunk) című cikkben, az Atlantic Monthly júliusi számában jelent meg.

A leírt gépezet a mai személyi számítógép ősatyjának tekinthető. Máig is tartó inspirációforrássá vált, többek között hozzájárult Ted Nelson, Douglas Engelbart és Tim Berners-Lee munkálataihoz, amik eredménye a mai internet lett. A legutóbbi Memex megvalósítási kísérletek közé tartozik Gordon Bell MyLifeBits terve.

A Memex kinézetre egy íróasztalhoz hasonlított. Felületét üveg borította, amelyre alulról lehetett kivetíteni a gép belsejében rejtőző információtároló mikrofilmek es egyéb mikro-alkatrészek tartalmát. Az információ kikeresésére egy miniatürizált mechanikus hálózat szolgált, amit az asztalba beépített billentyűzetről meg csavarokról lehetett irányítani. Az „információcikkek” bevitelekor ezeket egymással véglegesen össze lehetett kapcsolni, így a memória tartalma egy hálózatot képzett. Visszakereséskor a kapcsolatokon keresztül egyik cikkről a másikra ugrálva lehetett elérni a keresett cikket (az Ahogy gondolkozhatunk cím valószínűleg az agy működésével való hasonlóságra utal).

A mechanikai részletekbe mélyen belemenő leírás sok olyan újítást előre látott, amikből jó néhány mára megvalósult, viszont abban az időben szinte elképzelhetetlen volt. Ezek közül egyik legérdekesebb az, hogy a tárolt információ annyira miniatürizálva lehetett, hogy a felhasználónak soha nem kellett törléssel foglalkoznia: az életében átélt összes eseményt rögzíthette, az összes tudását, olvasott könyveit stb. tárolhatta és még úgy sem okozhatott gondot a tárolási kapacitás korlátoltsága.

Lásd még 
 Hiperszöveg

Irodalom

Források
https://magyarnarancs.hu/tudomany/hipertext-tortenelem_memex-60378

Számítógépek
Médiatudomány
Régi idők focija

A Régi idők focija 1973-ban készült magyar filmszatíra, amely Mándy Iván: A pálya szélén című regénye nyomán készült.

A film szállóigévé vált mondata: Kell egy csapat!

2012-ben bekerült a Magyar Művészeti Akadémia tagjai által kiválasztott legjobb 53 magyar alkotás közé.

Történet 
A film Budapesten játszódik, 1924-ben. Minarik Ede, mosodás egyetlen szenvedélye a foci. Arról álmodik, hogy csapata, a Csabagyöngye bejusson az első osztályba a Fősör csapata ellen. Ezért a célért hajlandó lenne feláldozni mindent, amije csak van. De nincsen semmije, még játékosa is alig van. A csapat is csak olyan, mint a kor.

De akkor is „kell egy csapat!”

Szereplők

Díjak
Magyar filmkritikusok díja (1973)
Különdíj, Teheráni nemzetközi filmfesztivál (1974)

Jegyzetek

Források 

 
 Nagy filmek - Régi idők focija (1973) sulinet.hu (archiválva)

1973 filmjei
Regi
Magyar filmszatírák
Sándor Pál-filmek
Fatima (egyértelműsítő lap)

Fátima, portugál település
 Fatima, arab eredetű női név
 Fátima, Mohamed próféta lánya, Haszan és Huszajn imámok anyja, a Fátimidák és az al-Azhar egyetem névadója
 Fatima (The Miracle of Our Lady of Fatima), 1952-es amerikai film
 Fatima (Fatima), 2015-ös francia film
Kerény (keresztnév)

A Kerény régi magyar személynév, ami a latin Quirinus névből származik. Ez a név a latin quiris szóból ered, aminek a jelentése: lándzsás. Mars isten nevének állandó jelzője volt. 


Gyakorisága
Az 1990-es években szórványos név, a 2000-es években nem szerepel a 100 leggyakoribb férfinév között.

Névnapok
 április 4. 
 június 4.

Híres Kerények

Jegyzetek

Magyar keresztnevek (K)
Férfikeresztnevek (K)
Latin eredetű magyar férfikeresztnevek
Régi magyar férfi személynevek
Kerubina

A Kerubina héber eredetű női név. A bibliai félig ember, félig állat alakú kerubok nevéből származik, akiket később angyaloknak tekintettek. A név eredeti jelentése feltehetően az akkád áldani jelentésű szóval függ össze. 


Gyakorisága
Az 1990-es években szórványos név, a 2000-es években nem szerepel a 100 leggyakoribb női név között.

Névnapok
 június 4. 
 augusztus 4.

Híres Kerubinák

Jegyzetek

Magyar keresztnevek (K)
Női keresztnevek (K)
Héber eredetű magyar női keresztnevek
Akkád eredetű magyar női keresztnevek
Tormás (keresztnév)

A Tormás régi magyar személynév, a torma növénynévből származik, és valószínűleg azonos Árpád fejedelem Tarmacs dédunokája nevével.



Gyakorisága
Az 1990-es években szórványos név, a 2000-es években nem szerepel a 100 leggyakoribb férfinév között.

Névnapok
 március 26.

Híres Tormások

Jegyzetek

Magyar keresztnevek (T)
Férfikeresztnevek (T)
Magyar eredetű magyar férfikeresztnevek
Régi magyar férfi személynevek
Ditmár

A Ditmár germán eredetű férfinév, jelentése: nép + híres. 


Gyakorisága
Az 1990-es években szórványos név, a 2000-es években nem szerepel a 100 leggyakoribb férfinév között.

Névnapok
 január 2. 
 május 17.

Híres Ditmárok

Jegyzetek

Magyar keresztnevek (D)
Férfikeresztnevek (D)
Germán eredetű magyar férfikeresztnevek
Makár (keresztnév)

A Makár a görög Μακάριος, illetve a latin Macarius férfinevekből ered, jelentése: boldog. 


Gyakorisága
Az 1990-es években szórványos név, a 2000-es években nem szerepel a 100 leggyakoribb férfinév között.

Névnapok
 január 2. 
 január 15.

Híres Makárok

Jegyzetek

Magyar keresztnevek (M)
Férfikeresztnevek (M)
Görög eredetű magyar férfikeresztnevek
Odisszeusz

Az Odisszeusz görög eredetű mitológiai név, Odüsszeusz nevéből származik, valószínű jelentése: dühös


Rokon nevek
Ulisszesz: az Odüsszeusz nevének latin Ulysses formájából ered.

Gyakorisága
Az 1990-es években az Odisszeusz és az Ulisszesz szórványos név, a 2000-es években nem szerepelnek a 100 leggyakoribb férfinév között.

Névnapok
Odüsszeusz, Ulisszesz
 január 2.

Híres Odisszeuszok, Ulisszeszek
 Odüsszeusz, görög mondai hős

Jegyzetek

Magyar keresztnevek (O, Ó)
Férfikeresztnevek (O, Ó)
Görög eredetű magyar férfikeresztnevek
Gvendolin

A Gvendolin kelta (walesi) eredetű női név, jelentése bizonytalan, talán fehér. 


Gyakorisága
Az 1990-es években szórványos név, a 2000-es években nem szerepel a 100 leggyakoribb női név között.

Névnapok
 január 3.

Híres Gvendolinok
 Arthur király legendájában Merlin felesége

Jegyzetek

Magyar keresztnevek (G)
Női keresztnevek (G)
Kelta eredetű magyar női keresztnevek
Dzsenifer

A Dzsenifer kelta (walesi)  eredetű női név, valószínű jelentése: fehér úrnő. Eredeti alakja Guinevere, Gwenhwyvar vagy Guanhamara. A Magyarországon is használt névforma az angol nyelvben alakult ki (Jennifer). 


Rokon nevek

 Dzsenna: a Dzsenifer és a Johanna angol megfelelőjének a becenevéből önállósult. 
 Dzsenni: a Dzsenifer és a Johanna angol megfelelőjének a becenevéből önállósult.

Gyakorisága
Az 1990-es években a Dzsenifer ritka név volt, a Dzsenna és a Dzsenni szórványosan fordult elő, a 2000-es években a Dzsenifer a 31-53. leggyakoribb női név, a másik kettő nem szerepel a 100 leggyakoribb női név között.

Angol nyelvterületen a Jennifer név az 1970-es években érte el népszerűsége csúcsát, akkor a született lánygyermekek 3,53%-ának adományozták az Egyesült Államokban.

Névnapok
Dzsenifer:
 január 3. 
Dzsenna, Dzsenni
 január 3. 
 január 22. 
 március 10.

Híres Dzseniferek, Dzsennák és Dzsennik
 Jennifer Aniston amerikai színésznő
 Jennifer Beals amerikai színésznő
 Jennifer Capriati amerikai teniszezőnő
 Jennifer Garner amerikai színésznő
 Jennifer Grey amerikai színésznő
 Jennifer Hudson amerikai énekesnő
 Jennifer Lopez amerikai színésznő, énekesnő
 Jennifer Love Hewitt amerikai színésznő
 Marozsán Dzsenifer olimpia bajnok labdarúgó
 Jennifer Morrison amerikai színésznő, modell
 Jennifer Nettles amerikai énekesnő
 Jennifer O’Neill amerikai színésznő, modell, írónő
 Jenny Runacre angol írónő
 Jennifer Lawrence amerikai színésznő

Jegyzetek

Magyar keresztnevek (Dzs)
Női keresztnevek (D)
Kelta eredetű magyar női keresztnevek

da:Jenny
de:Jennifer
fr:Jennifer
ja:ジェニファー
no:Jennifer
pt:Jennifer
th:เจนนิเฟอร์
zh:珍妮佛
Agamemnon (keresztnév)

Az Agamemnon görög eredetű férfinév, valószínű jelentése: körültekintő, óvatos.


Gyakorisága
Az 1990-es években szórványosan fordult elő. A 2000-es és a 2010-es években nem szerepel a 100 leggyakrabban adott férfinév között.

A teljes népességre vonatkozóan a 2000-es és a 2010-es években az Agamemnon nem szerepelt a 100 leggyakrabban viselt férfinév között.

Névnapok
ajánlott névnap
 január 4.

Híres Agamemnonok
 Agamemnón, a görög mitológiában szereplő király
 Makrisz Agamemnon, Kossuth-díjas görög származású magyar szobrász

Jegyzetek

Agamemnon
Agamemnon
Görög eredetű magyar férfikeresztnevek
Aggeus

Az Aggeus héber eredetű férfinév (חַגָּי Chaggáj), jelentése: ünnepem. 


Gyakorisága
Az 1990-es években szórványosan fordult elő. A 2000-es és a 2010-es években nem szerepel a 100 leggyakrabban adott férfinév között.

A teljes népességre vonatkozóan a 2000-es és a 2010-es években az Aggeus nem szerepelt a 100 leggyakrabban viselt férfinév között.

Névnapok
 január 4.
 július 4.
 december 16.

Híres Aggeusok
 Aggeus próféta, az egyik kispróféta a tizenkettő közül; a Bibliában található Aggeus könyvének szerzőségét neki tulajdonítják.

Jegyzetek

Magyar keresztnevek (A, Á)
Férfikeresztnevek (A, Á)
Héber eredetű magyar férfikeresztnevek
Angyalka

Az Angyalka női név az Angéla és az Angelika magyar formája.


Rokon nevek 
Angella, Angyal, Angéla, Angelika, Angelina, Andelina, Andelin

Gyakorisága 
Az újszülöttek körében az 1990-es években szórványosan fordult elő. A 2000-es és a 2010-es években sem szerepelt a 100 leggyakrabban adott női név között.

A teljes népességre vonatkozóan az Angyalka sem a 2000-es, sem a 2010-es években nem szerepelt a 100 leggyakrabban viselt női név között.

Névnapok 
január 4., január 27., május 31.

Híres Angyalkák

Jegyzetek 

Magyar keresztnevek (A, Á)
Női keresztnevek (A, Á)
Magyar eredetű magyar női keresztnevek
Rut

A Rut héber vagy moábita eredetű női név, valószínű jelentése: barátság, barátnő. 


Gyakorisága 
Az 1990-es években szórványos név, a 2000-es években nem szerepel a 100 leggyakoribb női név között.

Névnapok 
 január 4. 
 március 13.

Híres Rutok

Jegyzetek 

Magyar keresztnevek (R)
Női keresztnevek (R)
Héber eredetű magyar női keresztnevek
Kánon (egyértelműsítő lap)

A kánon szó görög eredetű és „vesszőt”, „vonalzót”, „botot”, „mérővesszőt” jelent. Valószínűleg közös eredetű a héber kaneh szóval, amely „nád”, „sás”, „vessző”, „mérővessző” jelentésű (Ezékiel könyve 40,3 és 42,16). Már az ókori klasszikus irodalomban is használták „norma”, „szabály”, „példa”, „minta” értelemben.

 Kánon a filozófiában
 Kánon a különböző vallásokban
 Bibliai kánon
 Kánon a képzőművészetben és irodalomban
 Kánon a zenében
 Kánon a nyomdászatban
Emiliána

Az Emiliána latin eredetű női név, az Emilián női párja. 


Rokon nevek
Emília, Emili

Gyakorisága
Az 1990-es években szórványos név, a 2000-es években nem szerepel a 100 leggyakoribb női név között.

Névnapok
 január 5. 
 május 19. 
 június 30. 
 augusztus 17. 
 november 20.

Híres Emiliánák

Jegyzetek

Magyar keresztnevek (E, É)
Női keresztnevek (E, É)
Latin eredetű magyar női keresztnevek
Edvárd

Az Edvárd germán (az Edward angolszász eredetű férfinév magyar változata, jelentése birtok, vagyon + őrzés, védelem. Női párja: Edvarda.


Képzett és rokon nevek
 Eduárd: az Edvárd német alakváltozata.

Gyakorisága
Az 1990-es években az Edvárd és az Eduárd szórványos név, a 2000-es években nem szerepelnek a 100 leggyakoribb férfinév között.

Névnapok
Edvárd, Eduárd
 március 18. 
 október 13.

Idegen nyelvű változatok 
 angol: Edward, Eddie
 cseh, észt, horvát, holland, német, román, szerb, szlovák: Eduard
 finn: Eetu
 francia: Édouard
 izlandi: Eðvarður
 ír: Eadbhárd
 latin: Eduardus
 lengyel: Edward
 norvég, svéd: Edvard
 olasz: Edoardo
 orosz: Эдуард (Eduard)
 portugál: Duarte
 spanyol: Eduardo

Fiktív személyek
 Edward Elric, a Fullmetal Alchemist c. animesorozat és manga központi szereplője
 Edward Rochester, Jane Eyre szeretője az azonos című novellában.
 Edward Wong Hau Pepelu Tivrusky IV, a Cowboy Bebop című anime egyik karaktere
 Ed, Edd és Eddy, az azonos című rajzfilm mindhárom főszereplője
 Edward Cullen, Sthephenie Meyer Twilight sagájából
 Eddie, azaz Ed, the 'Ead, az Iron Maiden együttes kabalafigurája

Híres Edvárdok, Eduárdok

Híres Eduárdok

Óangol királyok
 Idősebb Eduárd (I. Eadweard)
 Szent Eduárd (II. Eadweard)
 Hitvalló Eduárd (III. Eadweard)
Angol királyok
 I. Eduárd
 II. Eduárd
 III. Eduárd
 IV. Eduárd
 V. Eduárd
 VI. Eduárd
 VII. Eduárd
 VIII. Eduárd
A brit királyi család tagjai
 Eduárd wessexi gróf

Híres Eddie-k, Eduardok, Eduardók, Edvardok, Edwardok
 Edward Albee amerikai író
 Edvard Beneš cseh politikus
 Eduard Albert Bielz erdélyi szász természettudós, történész
 Eduard von Böhm-Ermolli osztrák katona
 Edward G. Robinson amerikai filmszínész
 Edvard Grieg norvég zeneszerző
 Eduard Mörike német költő
 Edward Mulhare ír színész
 Edvard Munch norvég festő
 Eddie Murphy amerikai filmszínész
 Edward Norton amerikai színész
 Eduardo Noriega spanyol színész
 Eduard Vilde észt író

Jegyzetek

Magyar keresztnevek (E, É)
Férfikeresztnevek (E, É)
Germán eredetű magyar férfikeresztnevek
Amadil

Az Amadil női név valószínűleg spanyol eredetű, az Amáta Amada alakjának kicsinyítőképzős származéka, jelentése ebben az esetben: kedves, szeretett; de lehet az Amábel és az Amadea keveredése is.


Rokon nevek 
Amáta

Gyakorisága 
Az újszülötteknek adott nevek körében az 1990-es években szórványosan fordult elő. A 2000-es és a 2010-es években sem szerepelt a 100 leggyakrabban adott női név között.

A teljes népességre vonatkozóan az Amadil sem a 2000-es, sem a 2010-es években nem szerepelt a 100 leggyakrabban viselt női név között.

Névnapok 
január 5.  február 20.  szeptember 13.

Híres Amadilok

Jegyzetek 

Magyar keresztnevek (A, Á)
Női keresztnevek (A, Á)
Latin eredetű magyar női keresztnevek
Spanyol eredetű magyar női keresztnevek
Amáta

Az Amáta latin eredetű női név. Jelentése: kedves, szeretett.


Rokon nevek 
Amadil

Gyakorisága 
Az újszülötteknek adott nevek körében az 1990-es években szórványosan fordult elő. A 2000-es és a 2010-es években sem szerepelt a 100 leggyakrabban adott női név között.

A teljes népességre vonatkozóan az Amáta sem a 2000-es, sem a 2010-es években nem szerepelt a 100 leggyakrabban viselt női név között.

Névnapok 
január 5. február 20. szeptember 13.

Híres Amáták

Jegyzetek 

Magyar keresztnevek (A, Á)
Női keresztnevek (A, Á)
Latin eredetű magyar női keresztnevek
Cesarska Ves

Cesarska Ves  (), falu Horvátországban Krapina-Zagorje megyében. Közigazgatásilag Klanjechez tartozik.

Fekvése 
Zágrábtól légvonalban 35 km-re, közúton 60 km-re északnyugatra, községközpontjától  1 km-re északra Horvát Zagorje területén, a megye délnyugati részén fekszik.

Története 
A falu határában állnak Császárvár romjai. A vár valószínűleg 13. századi eredetű, de csak 1399-től említik. 1399 és 1456 között a Cilleieké volt. Később kapitánya Tahy Ferenc volt. A várat 1573-ban a felkelő parasztok rombolták le. Utolsó említése a 17. században az Erdődy család birtokaként történik, akik a romos várat sorsára hagyták. Helyette Erdődy Tamás 1603-ban kastélyt épített. 

A településnek 1857-ben 89, 1910-ben 123 lakosa volt. Trianonig Varasd vármegye Klanjeci járásához tartozott.  2001-ben 69 lakosa volt.

Nevezetességei 
A falutól 1 km-re nyugatra fekvő Császárvár (Cesargrad) romjai több helyen még ma is emeletnyi magasságban állnak.

További információk 
Klanjec város hivatalos oldala
Klanjec város információs portálja

Jegyzetek 

Krapina-Zagorje megye települései
Dalia

A Dalia újabb keletű magyar névalkotás a dalia szóból, jelentése: daliás termetű, vitéz, harcos. 


Gyakorisága
Az 1990-es években szórványos név, a 2000-es években nem szerepel a 100 leggyakoribb férfinév között.

Névnapok
Ajánlott névnap
 január 5. 
 június 27.

Híres Daliák

Jegyzetek

Magyar keresztnevek (D)
Férfikeresztnevek (D)
Magyar eredetű magyar férfikeresztnevek
Abbás

Az Abbás mély hangrendű, latin eredetű férfinév, jelentése: apa, apát. Becenevek: Abbi, Bása, Bási.



Gyakorisága
Az újszülötteknek adott nevek körében az 1990-es években szórványosan fordult elő. A 2000-es és 2010-es években sem szerepelt a 100 leggyakrabban adott férfinév között.

A teljes népességre vonatkozóan a 2000-es és a 2010-es években az Abbás nem szerepelt a 100 leggyakrabban viselt férfinév között.

Névnapok
 november 12.

Híres Abbások

Jegyzetek

Abbas
Abbas
Abbas
Gáspár

A Gáspár bizonytalan eredetű név. A hagyomány szerint a három napkeleti bölcs egyikének neve, de a Bibliában ez a név nem szerepel, csak a 6. századtól bukkan fel. Lehet, hogy perzsa eredetű, a jelentése ez esetben kincset megőrző, kincstárnok. 


Rokon nevek
 Gazsó: a Gáspár régi magyar önállósult beceneve.

Gyakorisága
Az 1990-es években a Gáspár igen ritka, a Gazsó szórványos név, a 2000-es években nem szerepelnek a 100 leggyakoribb férfinév között.

Névnapok
Gáspár, Gazsó
 január 5. 
 január 6. 
 augusztus 27. 
 december 28. 
 december 29.

Híres Gáspárok, Gazsók
 Gáspár bölcs király, a bibliai, pontosabban a keresztény hagyomány szerinti napkeleti bölcsek, illetve három királyok egyike
 Ampringen János Gáspár, Magyarország kormányzója
 Biai Gáspár költő
 Bakos Gáspár csillagász, fizikus
 Beniczky Gáspár magántitkár
 Bernát Gáspár ügyvéd
 Biai Gáspár lelkész, költő
 Biesman Gáspár jezsuita pap
 Bojthi Gáspár tanár
 Bolyai Gáspár, Bolyai Farkas atyja, Bolyai János nagyapja
 Chotiborszky Gáspár pap
 Cramer Gáspár jogász
 Galgóczy Gáspár színész
 Heltai Gáspár, író, nyomdász, prédikátor
 Károli Gáspár lelkész
 Kornis Gáspár marosszéki főkapitány
 Monge, Gaspard francia matematikus

 Nagy Gáspár költő
 Noszlopy Gáspár honvéd őrnagy, kormánybiztos, az 1848–49-es szabadságharcot követő függetlenségi szervezkedések egyik vezetője és vértanúja
 Casparus Olevianus német hittudós, a heidelbergi káté egyik szerzője
 Caspar Peucer német tudós
 Caspar Ett német orgonista, zeneszerző
 Tamás Gáspár Miklós, filozófus
 Gaspar van Weerbeke flamand zeneszerző
 Orbán Gáspár (Orbán Viktor miniszterelnök fia)

Jegyzetek

Magyar keresztnevek (G)
Férfikeresztnevek (G)
Perzsa eredetű magyar férfikeresztnevek
Vitatott eredetű magyar férfikeresztnevek
Abdiás

Az Abdiás héber eredetű férfinév, jelentése: Isten szolgája.


Gyakorisága
Az 1990-es években szórványosan fordult elő. A 2000-es és 2010-es években sem szerepelt a 100 leggyakrabban adott férfinév között.

A teljes népességre vonatkozóan a 2000-es és a 2010-es években az Abdiás nem szerepelt a 100 leggyakrabban viselt férfinév között.

Névnapok
 november 19.

Híres Abdiások
Abdiás próféta

Jegyzetek

Abdias
Abdias
Abdias
Abdon

Az Abdon héber eredetű bibliai férfinév (עַבְדוֹן Avdón), jelentése: kis szolga.


Gyakorisága
Az 1990-es években szórványosan fordult elő. A 2000-es és 2010-es években sem szerepelt a 100 leggyakrabban adott férfinév között.

A teljes népességre vonatkozóan a 2000-es és 2010-es években az Abdon nem szerepelt a 100 leggyakrabban viselt férfinév között.

Névnapok
ajánlott névnap:
 november 19.

Híres Abdonok
Szent Abdon vértanú

Jegyzetek

Magyar keresztnevek (A, Á)
Férfikeresztnevek (A, Á)
Héber eredetű magyar férfikeresztnevek
Abelárd

Az Abelárd francia (provanszál) eredetű férfinév, jelentése: méhész.


Gyakorisága
Az újszülötteknek adott nevek körében az 1990-es években szórványosan fordult elő. A 2000-es és 2010-es években sem szerepelt a 100 leggyakrabban adott férfinév között.

A teljes népességre vonatkozóan a 2000-es és 2010-es években az Abelárd nem szerepelt a 100 leggyakrabban viselt férfinév között.

Névnapok
 április 21.

Híres Abelárdok
Pierre Abélard francia skolasztikus filozófus

Jegyzetek

Abelard
Abelard
Francia eredetű magyar férfikeresztnevek
Talamér

A Talamér régi magyar személynév, ami a szláv Dalimir névből ered, aminek a jelentése távol + béke.


Gyakorisága
Az 1990-es években szórványos név, a 2000-es években nem szerepel a 100 leggyakoribb férfinév között.

Névnapok
 január 5.
 július 15.

Híres Talamérok

Jegyzetek

Magyar keresztnevek (T)
Férfikeresztnevek (T)
Szláv eredetű magyar férfikeresztnevek
Régi magyar férfi személynevek
Táltos (keresztnév)

A Táltos régi magyar személynév, ami a táltos szóból származik, jelentése: varázserővel rendelkező.


Gyakorisága
Az 1990-es években szórványos név, a 2000-es években nem szerepel a 100 leggyakoribb férfinév között.

Névnapok
ajánlott névnap
 január 5.

Híres Táltosok

Jegyzetek

Magyar keresztnevek (T)
Férfikeresztnevek (T)
Magyar eredetű magyar férfikeresztnevek
Régi magyar férfi személynevek
Baltazár

A Baltazár babiloni (akkád) eredetű férfinév, jelentése: Baál (isten) tartsa meg a királyt! A Bibliában nem szerepel a napkeleti bölcsek („háromkirályok”) neve, így csak a 6. századtól kezdve említik a legendák.


Rokon nevek
Boldizsár

Gyakorisága
Az 1990-es években szórványosan fordult elő, a 2000-es években nem szerepel a 100 leggyakoribb férfinév között.

Névnapok
 január 6.
 január 11.
 június 20.

Más nyelvű változatok

angol, holland: Balthazar
bolgár: Valtaszar (Валтасар)
cseh, horvát, lengyel: Baltazar
görög: Valtaszar (Βαλτασαρ) 
dán, észt, finn, latin, német: Balthasar
francia: Balthasar, Balthazar 
héber: Bélsacar (בלשאצר)
izlandi, norvég, portugál, spanyol: Baltasar
lett: Baltazars
litván: Baltazaras
olasz: Baldassare
orosz, ukrán: Baltazar, Valtaszar (Бальтазар, Валтасар)
svéd: Baltsar
szerb: Valtazar (Валтазар)
szlovák: Baltazár
szlovén: Baltazar, Boltežar

Híres Baltazárok

 Baltazár (Bél-sar-uszur) babiloni király
 Baldassare Castiglione (1478–1529) olasz reneszánsz író
 Baltasar Gracián (1601–1658) spanyol prózaíró
 Balthasar Neumann (1687–1753) német építész
 Balthasar Simunich osztrák tábornagy
 Balthasar Moretus (1574–1641) németalföldi nyomdász

Jegyzetek

Baltazar
Férfikeresztnevek (B)
Akkád eredetű magyar férfikeresztnevek

en:Balthazar
es:Baltasar (desambiguación)
fr:Balthazar
it:Balthazar
ko:발타사르
pt:Baltasar
sr:Валтазар (име)
Epifánia

Az Epifánia görög eredetű név, jelentése megjelenés, jelenlét, a keresztények számára Jézus Krisztus megváltóként való megtestesülését, illetve újraeljövetelét jelenti. 

Gyakorisága
Egykor a január 6-án született lánygyerekek kapták az Epifánia nevet.

Az 1990-es években szórványos név, a 2000-es években nem szerepel a 100 leggyakoribb női név között.

Névnapok
 január 6. 
 január 21.

Híres Epifániák

Egyéb Epifániák
Az Epifánia vízkereszt napjának egyházi neve, Jézus megkeresztelkedésének emlékére ezen a napon (január 6.) áldották meg a vizeket.

Jegyzetek

Magyar keresztnevek (E, É)
Női keresztnevek (E, É)
Görög eredetű magyar női keresztnevek
Melchior

A Melchior héber eredetű férfinév, jelentése: fény királya vagy a király (Isten) a fény. A Bibliában nem szerepel, csak a 6. századtól említik a legendák. Magyarországon a más eredetű Menyhért névvel helyettesítették. 


Rokon nevek
 Melhior: a Melchior alakváltozata.

Gyakorisága
Az 1990-es években a Melchior és a Melhior szórványos név, a 2000-es években nem szerepelnek a 100 leggyakoribb férfinév között.

Névnapok
 január 6.

Híres Melchiorok, Melhiorok
 A bibliai háromkirályok egyike; magyar nyelvterületen Menyhért néven nevezik.

Jegyzetek

Magyar keresztnevek (M)
Férfikeresztnevek (M)
Héber eredetű magyar férfikeresztnevek

es:Rey Melchor
Ellina

Az Ellina női név görög eredetű szláv névből származik, jelentése hellén, görög nő. 


Gyakorisága
Az 1990-es években szórványos név, a 2000-es években nem szerepel a 100 leggyakoribb női név között.

Névnapok
 január 7. 
 november 4.

Híres Ellinák

Jegyzetek

Magyar keresztnevek (E, É)
Női keresztnevek (E, É)
Görög eredetű magyar női keresztnevek
Lucián

A Lucián latin eredetű férfinév, jelentése: Lucius családjából származó.  Női párja: Luciána.


Gyakorisága
Az 1990-es években szórványos név, a 2000-es években nem szerepel a 100 leggyakoribb férfinév között.

Névnapok
 január 7. 
 május 28.

Híres Luciánok

Magyarok

Külföldiek 
 Lucian Blaga román író, költő, filozófus
 Lucian Boia román történész
 Lucian Sânmărtean román labdarúgó

Jegyzetek

Magyar keresztnevek (L)
Férfikeresztnevek (L)
Latin eredetű magyar férfikeresztnevek
Luciána

A Luciána a Lucián férfinév női párja. 


Gyakorisága
Az 1990-es években szórványos név, a 2000-es években nem szerepel a 100 leggyakoribb női név között.

Névnapok
 január 7. 
 december 13.

Híres Luciánák

Jegyzetek

Magyar keresztnevek (L)
Női keresztnevek (L)
Latin eredetű magyar női keresztnevek
Gittegylet

A gittegylet gúnyos kifejezés olyan társaságra, egyesületre stb., amelynek látóköre, tevékenysége nem terjed túl tagjainak érdeklődésén (mely mások számára jelentéktelen).

Eredete 
A kifejezés Molnár Ferenc A Pál utcai fiúk című regénye alapján terjedt el, amelyben a Pál utcaiak egy része hősies kitartással őrzi a gittet (más néven kittet), amely az ablaküveg rögzítésének ma már ritkábban használatos anyaga. A gittet az egylet tagjai szájról szájra adják és rágják, hogy nedves maradjon. (Innen származik a „gittrágás” kifejezés, amely arra utal, hogy valakik jelentéktelen vagy haszontalan cselekvéseket végeznek.)

Tagok: Weisz (elnök a feloszlatásig), Kolnay (pénztárnok a feloszlatásig, az újjáalakulás után elnök), Barabás (pecsétőr), Csele (zászlóőr), Nemecsek (titkár), Richter (labdatáros), Leszik (jegyző)

Boka nem nagyon szerette ezt az egyletet, azt szerette volna, ha a grund elég lenne mindenkinek.

Jegyzetek

További információk 

 Mindenki rágja (A Gittegylet dala) YouTube (3:26)

Magyar irodalom
Magyar kifejezések
Cecilla

A Cecilla női név a Cecília kicsinyítőképzős alakja.


Rokon nevek 
Cecília, Cicelle, Cilla, Cili, Sejla, Seila, Zille, Célia

Gyakoriság 
Az újszülötteknek adott nevek körében az 1990-es években szórványosan fordult elő. A 2000-es és a 2010-es években sem szerepelt a 100 leggyakrabban adott női név között.

A teljes népességre vonatkozóan a Cecilla sem a 2000-es, sem a 2010-es években nem szerepelt a 100 leggyakrabban viselt női név között.

Névnapok 
november 22.

Híres Cecillák

Jegyzetek 

Magyar keresztnevek (C)
Női keresztnevek (C)
Latin eredetű magyar női keresztnevek
Kadicsa

A Kadicsa valószínűleg török eredetű régi magyar személynév, jelentése: bolyongó, eltévedt. A lehetséges ótörök alapszó a qadiça, qaduça lehetett, ennek a származéka a név négy változata. 


Rokon nevek
 Kadisa: a Kadicsa alakváltozata. 
 Kadocsa: a Kadicsa alakváltozata. 
 Kadosa: a Kadicsa alakváltozata.

Gyakorisága
Az 1990-es években a Kadicsa, Kadisa, Kadocsa és a Kadosa egyaránt szórványos név, a 2000-es években nem szerepelnek a 100 leggyakoribb férfinév között.

Névnapok
Kadicsa, Kadisa, Kadocsa, Kadosa:
 március 10. 
 március 11.

Híres Kadicsák, Kadocsák, Kadosák és Kadisák 
Kadicsa (vagy Kadocsa) hun vezér

Jegyzetek

Magyar keresztnevek (K)
Férfikeresztnevek (K)
Török eredetű magyar férfikeresztnevek
Régi magyar férfi személynevek
Abélia (keresztnév)

Az Abélia latin eredetű női név, mely az azonos nevű növény (tölcséres virágú díszcserje) nevéből származik. 


Gyakorisága
Az újszülötteknek adott nevek körében az 1990-es években szórványosan fordult elő. A 2000-es és a 2010-es években nem szerepelt a 100 leggyakrabban adott női név között.

A teljes népességre vonatkozóan az Abélia sem a 2000-es, sem a 2010-es években nem szerepelt a 100 leggyakrabban viselt női név között.

Névnapok
 augusztus 5.

Híres Abéliák

Lásd:

Jegyzetek

Abelia
Abelia
Latin eredetű magyar női keresztnevek
Abiáta

Az Abiáta ismeretlen eredetű és jelentésű női név.


Gyakorisága
Az újszülötteknek adott nevek körében az 1990-es években szórványosan fordult elő. A 2000-es és a 2010-es években sem szerepelt a 100 leggyakrabban adott női név között.

A teljes népességre vonatkozóan az Abiáta sem a 2000-es, sem a 2010-es években nem szerepelt a 100 leggyakrabban viselt női név között.

Névnapok
 február 5.

Híres Abiáták

Lásd:

Jegyzetek

Abiata
Abiata
Ismeretlen eredetű magyar női keresztnevek
Ábner

Az Ábner héber eredetű férfinév (אַבְנֵר Avnér), jelentése: az atya fény, szövétnek, világosság atyja


Gyakorisága
Az újszülötteknek adott nevek körében az 1990-es években szórványosan fordult elő. A 2000-es és 2010-es években sem szerepelt a 100 leggyakrabban adott férfinév között.

A teljes népességre vonatkozóan a 2000-es és a 2010-es években az Ábner nem szerepelt a 100 leggyakrabban viselt férfinév között.

Névnapok
ajánlott névnap:
 november 19.

Híres Ábnerok
Ábner, bibliai személy, Saul és Isbóset hadvezére

Jegyzetek

Magyar keresztnevek (A, Á)
Férfikeresztnevek (A, Á)
Héber eredetű magyar férfikeresztnevek
Artemisz (keresztnév)

Az Artemisz női név görög eredetű, Artemisz istennő nevéből ered, aki a vadászat, a vadállatok, a termékenység és a Hold istennője, jelentése: friss, egészséges.


Képzett nevek
 Artemízia (Artemisia)

Gyakorisága
Az újszülötteknek adott nevek körében az 1990-es években igen ritkán fordult elő. A 2000-es és a 2010-es években sem szerepelt a 100 leggyakrabban adott női név között.

A teljes népességre vonatkozóan az Artemisz sem a 2000-es, sem a 2010-es években nem szerepelt a 100 leggyakrabban viselt női név között.

Névnapok
 január 22., június 6.

Híres Artemiszek

Egyéb Artemiszek
 Artemisia Gentileschi (1593–1654), itáliai barokk festőművésznő
 Artemis Fowl, Eoin Colfer regényalakja

Jegyzetek

Magyar keresztnevek (A, Á)
Női keresztnevek (A, Á)
Görög eredetű magyar női keresztnevek
Artemízia

Az Artemízia női név az Artemisz név továbbképzett alakja.


Rokon nevek 
Artemisz

Gyakorisága
Az újszülötteknek adott nevek körében az 1990-es években szórványosan fordult elő. A 2000-es és a 2010-es években sem szerepelt a 100 leggyakrabban adott női név között.

A teljes népességre vonatkozóan az Artemízia sem a 2000-es, sem a 2010-es években nem szerepelt a 100 leggyakrabban viselt női név között.

Névnapok
január 22., június 6.,

Híres Artemíziák

 Artemisia Gentileschi, festő

Egyéb Artemíziák

 artemisia, az üröm növénycsalád latin neve

Jegyzetek

Magyar keresztnevek (A, Á)
Női keresztnevek (A, Á)
Görög eredetű magyar női keresztnevek
Délia

A Délia görög eredetű mitológiai női név, jelentése: Délosz szigetén született. Artemisz istennő mellékneve. 


Gyakorisága
Az 1990-es években szórványos név, a 2000-es években nem szerepel a 100 leggyakoribb női név között.

Névnapok
 január 22. 
 június 6. 
 október 20.

Híres Déliák
 Artemisz istennő mellékneve
 Delia Boccardo olasz színésznő

Jegyzetek

Magyar keresztnevek (D)
Női keresztnevek (D)
Görög eredetű magyar női keresztnevek
Gilbert

A Gilbert  germán eredetű férfinév. A név első elemének jelentése bizonytalan, vagy túsz, biztosíték, vagy egy másik szóból magyarázva nyíl, bot. A második elem jelentése fényes, híres.  Női párja: Gilberta.


Gyakorisága
Az 1990-es években szórványos név, a 2000-es években nem szerepel a 100 leggyakoribb férfinév között.

Névnapok
 február 4. 
 június 6. 
 október 24.

Híres Gilbertek

Jegyzetek

Magyar keresztnevek (G)
Férfikeresztnevek (G)
Germán eredetű magyar férfikeresztnevek

fr:Gilbert
Gilberta

A Gilberta német eredetű női név, a Gilbert férfinév női párja. 


Gyakorisága
Az 1990-es években szórványos név, a 2000-es években nem szerepel a 100 leggyakoribb női név között.

Névnapok
 október 24.

Híres Gilberták

Jegyzetek

Magyar keresztnevek (G)
Női keresztnevek (G)
Germán eredetű magyar női keresztnevek
Klaudiusz

A Klaudiusz latin eredetű férfinév a Claudius nemzetségnévből származik. Ez eredetileg a claudus szóból ered, aminek a jelentése: sánta, béna.  Női párja: Klaudia.


Rokon nevek
 Klaudió: a Klaudiusz olasz változatából származik.

Gyakorisága
Az 1990-es években a Klaudiusz és a Klaudió egyaránt szórványos név, a 2000-es években nem szerepelnek a 100 leggyakoribb férfinév között.

Névnapok
Klaudiusz, Klaudió
 június 6.
 november 8.

Híres Klaudiuszok, Klaudiók
Claudius római császár
Klaudiosz Ptolemaiosz görög származású matematikus, csillagász, geográfus, asztrológus, költő
Claudius Galenos görög származású római orvos, filozófus, tudós
Claudius Lucius Valerius Domitius Aurelianus római császár
Claudio Monteverdi olasz zeneszerző
Claude Monet francia impresszionista festő
Claude Debussy francia impresszionista zeneszerző

Jegyzetek

Magyar keresztnevek (K)
Férfikeresztnevek (K)
Latin eredetű magyar férfikeresztnevek
Dutch book

Dutch book-nak nevezzük a fogadások világában azt a szituációt, ha a fogadó biztosan veszít. A közgazdaságtan ennél valamelyest általánosabban használja a kifejezést: akkor beszélhetünk „Dutch book”-ról, ha egy vagy több gazdasági tranzakció (például árucsere) végeredményeként az egyik fél bizonyosan nyer, a másik pedig veszít.

A valószínűségszámítás szerint Dutch book pontosan akkor fordulhat elő egy fogadás alkalmával, ha a fogadó szubjektív valószínűségei, vagyis az események általa vélt valószínűségei – amik egyáltalán nem biztos, hogy egybeesnek a tényleges valószínűségekkel – nem felelnek meg az úgynevezett Kolmogorov-axiómáknak. (Ezt az állítást Dutch book-tételnek is nevezik.) Például ha feldobunk egy érmét, és egy ember 2/3 valószínűséget tulajdonít mind a fejnek, mind az írásnak (márpedig az egyik Kolmogorov-axióma szerint a komplementer események valószínűségének összege 1), akkor hajlandó lesz velünk 2:1 arányban fogadást kötni a fejről és az írásról is. Nem fogjuk visszautasítani az ajánlatát, mert akármelyik esemény következik be, nyerünk 1 egységnyi pénzösszeget. (Ha mondjuk a fej lesz a nyerő, adunk neki ezért 1 egységet, amiatt pedig, hogy az írás nem következett be, elveszünk tőle 2-t.)

A közgazdaságtan szintén csak bizonyos alapvető feltevésektől való eltérés esetén tartja lehetségesnek a Dutch book-szituációt; egész pontosan a racionális döntéshozatal elvének, vagy pedig a preferenciarendezés racionalitási feltételeinek nem teljesülése idézheti elő. Egy szemléletes példa az, ha egy fogyasztó preferenciarendezése nem tranzitív: az A jószágot szigorúan preferálja (előnyben részesíti) B-vel szemben, a B-t egy C jószággal szemben, C-t pedig A-val szemben. Ekkor ha fogyasztónknak van egy B és egy C jószága, egy másik személynek pedig egy A-ja, a másik személy – akinek a preferenciái „normálisak” – eladhatja azt B-ért és valamekkora összegért (legyen ez 100 forint). Ezután eladhatja B-t is C-ért és valamekkora összegért (mondjuk 50 forintért), aztán pedig C-t A-ért és valamennyiért (például 150 forintért). Visszajutottunk az alapszituációhoz: fogyasztónknak van egy B-je és egy C-je, a másik félnek pedig egy A-ja. Csakhogy a másik fél időközben szert tett 100 + 50 + 150 = 300 forintra! Fogyasztónkat preferenciájának intranzitivitása egy Dutch book szituációba sodorta.

Közgazdászok úgy vélik, hogy az ilyen Dutch book szituációk még intranzitivitás esetén sem fordulhatnak elő hosszú távon, ugyanis fogyasztónk előbb-utóbb vagy rájön, hogy nem érdemes ilyen helyzetekbe keverednie, vagy a másik fél mellett további eladók jelennek meg a piacon, akik közötti verseny a fogyasztónkból származó hasznot 0-ra szorítja le.

Mikroökonómia
Zrínyifalva

Zrínyifalva (1896-ig Kursanecz, horvátul Kuršanec, vendül Küršanci) falu Horvátországban Muraköz megyében. Közigazgatásilag Csáktornyához tartozik.

Fekvése 
Csáktornyától 10 km-re délre a Dráva bal partján fekszik.

Története 
A települést 1478-ban "Kursouecz" néven említik először. A csáktornyai uradalomhoz tartozott.

1664-ben az itteni erdőben érte halálos baleset Zrínyi Miklóst gyanús körülmények között vadkanvadászat közben (más források szerint a meggyilkolására felbérelt Póka István vadász orozva lőtte agyon). A falu magyar nevét 1896-ban ez alapján kapta. A tragédia helyén 1724-ben Pignatelli Belliguardo Anna grófné, Csáktornya urának Althan grófnak a felesége Zrínyi emlékére obeliszket emeltetett, melyet később az elhagyatott helyről a mai Felsőzrínyifalva központjába hoztak.

1910-ben 347, túlnyomórészt horvát lakosa volt. A trianoni békeszerződésig Zala vármegye Csáktornyai járásához tartozott, majd a délszláv állam része lett. 1941 és 1945 között újra Magyarországhoz tartozott.
A környék első iskoláját 1884-ben nyitották meg Drávaújfaluban, ahova az itteni gyerekek is jártak. A faluban csak 1947-ben létesült az első iskola. 1974-ben a gyerekek alacsony száma miatt az iskolát Drávanagyfaluhoz csatolták, helyben csak az alsó tagozat maradt. Később a gyerekek száma ismét emelkedett, így 1999-ben az új iskolaépületben újra megnyílt az önálló alapiskola, melynek ma már több mint 400 tanulója van.
2001-ben Zrínyifalvának 1314 lakosa volt.

Nevezetességei 
A Zrínyi-emlékoszlop, mely eredetileg Zrínyi halálának helyén állt, ma azonban a Felsőzrínyifalva (Gornji Kuršanec) központjában levő parkban található.

Külső hivatkozások 
 A zrínyifalvai Zrínyi-emlékoszlop története és leírása
 Zágorec-Csuka Judit: A Zrínyiek nyomában
 A csáktornyai Zrínyi Gárda honlapja
 A helyi alapiskola honlapja a falu rövid történetével

Jegyzetek 

Muraköz települései
Zala vármegye települései
Absolon

Az Absolon héber eredetű férfinév (אבִישָׁלוֹם ʾăvîšālôm), jelentése: a béke atyja  vagy az atya jólét, az én atyám a béke(sség), vagy az én atyám Salamon.


Rokon nevek
Az Absolon anyakönyvezhető rokon nevei:
 Axel: dán, svéd rövidülés
 Absa: az Absolon név kicsinyítőképzős változata, régi magyar személynév

Gyakorisága
Az újszülötteknek adott nevek körében az 1990-es években az Absolon, Absa és Axel nevek egyaránt szórványosan fordultak elő. A 2000-es és a 2010-es években sem szerepeltek a 100 leggyakrabban adott férfinév között.

A teljes népességre vonatkozóan a 2000-es és a 2010-es években az Absolon és rokon nevei nem szerepeltek a 100 leggyakrabban viselt férfinév között.

Névnapok
Absolon, Axel: március 2., szeptember 2.
Absa:  január 19.,  március 2.,  szeptember 2.

Híres Absolonok, Absák, Axelek
 Absolon — a Bibliában Dávid egyik fia, aki fellázadt apja ellen.

Jegyzetek

Magyar keresztnevek (A, Á)
Férfikeresztnevek (A, Á)
Héber eredetű magyar férfikeresztnevek
Acél (keresztnév)

Az Acél szláv eredetű acél szóból keletkezett régi magyar személynév, ami eredetileg foglalkozásnév volt, jelentése: acél, acélverő, (fegyver)kovács.


Gyakorisága
Az újszülötteknek adott nevek körében az 1990-es években szórványosan fordult elő. A 2000-es és a 2010-es években sem szerepelt a 100 leggyakrabban adott férfinév között.

A teljes népességre vonatkozóan a 2000-es és a 2010-es években az Acél nem szerepelt a 100 leggyakrabban viselt férfinév között.

Névnapok
ajánlott névnap: október 28.

Híres Acélok

Egyéb Acélok
A nevet családnévként kikeresztelkedett zsidók is felvették, de az Acél családnév nem a héber barcel, hanem az ószláv ocel (= acél) jelentés alapján került a magyar nyelvbe.

Jegyzetek

Acel
Acel
Szláv eredetű magyar férfikeresztnevek
Régi magyar férfi személynevek
Ütemmutató

Az ütemmutató egy törtszám, amely a zenemű vagy egy zenei részlet metrikus alapbeosztását mutatja.
Megmutatja a hangok és szünetek összértékét egy ütemen belül. 
Szinte minden esetben [van kivétel amikor esetleg többször, több helyen is] egyszer van kijelölve a zenedarab legelején.

Például 2/4 azt jelenti, hogy az ütem negyedekre van felosztva, és egy ütembe 2 negyed fér.

Gyakori ütemmutatók: 2/2, 2/4, 3/4, 4/4, 3/8, 6/8, 16/8. Azért nem létezik olyan ütemmutató, mint az 1/2, mert egy ütemmutatóban legalább két ütésnek kell lennie, s így az 1/2 ütemmutató azonos lenne a 2/4 ütemmutatóval.

Egyszerű ütemmutatók
Az egyszerű ütemmutatókban az ütés nem pontozott, és ketté lehet osztani az ütést. Az egyszerű ütemmutatók: 2/4, 3/4, 4/4, 2/2, 3/2, 4/2, 3/8, 3/16. A népdaloknak általában egyszerű ütemmutatója van. Valamint — az egyszerű ütemmutatókban mindig annyi ütés van, amennyi az első szám, kottában a felső. Az egyszerű ütemmutatókban — legtöbbször össze lehet kötni az egyenletes nyolcadokat, de a 4/4-ben nem, mivel ott a harmadik ütés is súlyos ütés. Például 3/4-ben 6 egyenletes nyolcadot lehet összekötni. 4/4-ben négyet, 2/2-ben is csak négyet, 3/2-ben is csak négyet, és 4/2-ben is csak négyet. A többi egyszerű ütemmutatóba meg egyszerűen nem fér be négy nyolcad, a 3/8-ban három van, 3/16-ban pedig 1 és fél.

Összetett ütemmutatók 
Az összetett ütemmutatókban az ütés kettő helyett inkább három ütésre osztható, mert pontozott ütések vannak. Az összetett ütemmutatók: 6/8, 9/8, 12/8, 6/4, 9/4, 12/4, 6/16, 9/16, 12/16. Itt a 6/8-ban, a 9/8-ban, és 12/8-ban például csak három nyolcadot köthetsz össze, mert egy ütés is annyiból áll, de például hat egyenletes tizenhatodot összeköthetsz.  A 6/4-ben hat egyenletes nyolcadot köthetsz össze, a 9/4-ben is, és a 12/4-ben is. A 6/16-ban csak három tizenhatodot köthetsz össze az ütés miatt, a 9/16-ban is, a 12/16-ban is. Egy szabály, mely minden ütemmutatóra vonatkozik: A hosszabb hangok, melyek hosszabbak az ütésnél, áthaladhatnak mindenféle ütésen. Egy másik szabály, mely csakugyan minden ütemmutatóra vonatkozik: Egy szünet lehet hosszabb mint maga az ütem, amibe beleteszed, de csak akkor, ha nincs más szünet, vagy egy hangjegy az ütemben.

Rendhagyó ütemmutatók 
A rendhagyó ütemmutatók szokatlanok, ritkák. Ilyen az 5/2, a 7/4, a 11/8, és a 13/16. Itt némely ütemmutatók, például a 11/8-ban nem egyenlő hosszúságúak az ütések, de például az 5/2 és a 7/4-ben egyenlő hosszúságúak az ütések.

Források

Kottaírás